cyanic-selkie/wikianc huggingface dataset:
பியூரனோசு
அமைப்பியல் பண்புகள்
வளைய அமைப்பில் நான்கு கரி அணுக்கள் மற்றும் ஓர் உயிர்வளி அணு கொண்ட பியூரனோசில் ஆக்சிசன் அணுவின் வலது புறத்தில் ஓர் அனோமெரிக் கரி அணுவைக் கொண்டுள்ளது. ஒளி சுழற்றுப் பண்பை கொண்ட கரி அணுவே பியூரனோசின் கட்டமைப்பை (D – கட்டமைப்பு அல்லது L – கட்டமைப்பு) நிர்ணயிக்கிறது. அதிக எண்ணிக்கையிலான பதிலீட்டுத் தொகுதிகளை உடைய, ஒளி சுழற்றுப் பண்பை கொண்ட கரி அணுவானது  பியூரனோசின்  L – கட்டமைப்பில் தளத்திலிருந்து கீழ்நோக்கியும், D – கட்டமைப்பில் மேல்நோக்கியும் அமைந்துள்ளது. பியூரனோசில் அனோமெரிக் ஐதராராக்சில் தொகுதிஅமைந்துள்ள திசையைப் பொருத்தே ஆல்ஃபா அல்லது பீட்டா கட்டமைப்பு நிர்ணயிக்கப்படுகிறது. D – கட்டமைப்பு பியூரனோசில், கீழ்நோக்கி அமைந்துள்ள ஐதராக்சில் தொகுதி உடையது ஆல்ஃபா கட்டமைப்பு என்றும், மேல்நோக்கி அமைந்துள்ளது பீட்டா கட்டமைப்பு என்றும் வழங்கப்படுகிறது. இதற்கு நேர்மாறான கட்டமைப்பை L – கட்டமைப்பு பியூரனோசு பெறுகிறது.
மேற்கோள்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள் பகுப்பு:கார்போவைதரேட்டுகள்
கண்டமங்கலம் வேணுகோபால சுவாமி கோயில்
கண்டமங்கலம் வேணுகோபால சுவாமி கோயில் தமிழ்நாட்டில் தஞ்சாவூர் மாவட்டம், கண்டமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கடேச பெருமாள், ஸ்ரீ தேவி, பூமாதேவி சன்னதிகளும், ஆஞ்சநேயர்-2, கருடாழ்வார், நாகர் - 2 உபசன்னதிகளும் உள்ளன. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. ஆனி மாதம் கோகுலாஷ்டமி உறியடி முக்கிய திருவிழாவாக நடைபெறுகிறது. புரட்டாசி, ஐப்பசி, கார்த்திகை, மார்கழி மாதம் நவராத்திரி, தீபாவளி, திருகார்த்திகை, தனூர் மாதம் திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோகிலா மகேந்திரன்
கோகிலா மகேந்திரன் (பிறப்பு: 17 நவம்பர் 1950) ஈழத்து எழுத்தாளர். கலைத் திறானாய்வாளர், நாடகக் கலைஞர், சமூகசிந்தனையாளர், உளவள ஆலோசகர். இவர் சிறுகதைகள், நாவல்கள், கட்டுரைகள், கவிதைகள், விமர்சனம், நாடகம்.. என பன்முகப் பரிணாமம் கொண்ட பல விடயங்களை எழுதியுள்ள பன்முகக் கலைஞர். இவரின் எழுத்துக்கள் இலங்கையின் புகழ் பெற்ற பத்திரிகைகளில் எல்லாம் இடம் பிடித்திருக்கின்றன.
வாழ்க்கைச் சுருக்கம்
கோகிலா மகேந்திரன் தெல்லிப்பழை விழிசிட்டியைப் பிறப்பிடமாகக் கொண்டவர். இவரின் தந்தை செல்லையா சிவசுப்பிரமணியம் சமய எழுத்துக்காக சாகித்திய விருது பெற்றவர். தாயார் செல்லமுத்து. பன்னாலை சேர் கனகசபை வித்தியாசாலையில் ஆரம்பக் கல்வியைக் கற்று, பின்னர் தெல்லிப்பழை மகாஜனக் கல்லூரியில் விஞ்ஞானக்கல்வியைக் கற்றவர். பேராதனைப் பல்கலைக்கழக மருத்துவபீட மாணவி. 1974 இல் யாழ்ப்பாணம் பொலிகண்டி தமிழ்க் கலவன் பாடசாலையில் ஒரு விஞ்ஞான ஆசிரியராக வாழ்க்கையைத் தொடங்கி, 1994 இல் அதிபராக பதவி உயர்வு பெற்று, 1999 இல் அதே கல்விப்புலத்தில் பிரதிப்பணிப்பாளராக உயர்ந்து தனது தொழிலில் உச்ச நிலையை அடைந்தவர். கல்வித்துறைக்குச் சமாந்தரமாக உளவியல் பற்றியும், உளவளத்துணை பற்றியும், மனவடுவுக்கு அளிக்கப்படும் உளச்சிகிச்சை பற்றியும் கற்றவர். அரச பணியில் இருந்த காலத்திலேயே எழுத்துப் பணியிலும் தன்னை ஈடுபடுத்திக் கொண்டதோடு நாடகத் துறையையும் முறையாகக் கற்று நாடக ஆசிரியர் தரப் பரீட்சையில் தேர்வு பெற்வர். இவர் 2007 இல் அரச பணியில் இருந்து ஓய்வு பெற்றார்.
எழுத்துலக வாழ்வு
1972 இல் "குயில்' சஞ்சிகையில் வெளியான "அன்பிற்கு முன்னால்' என்பது இவரது முதலாவது சிறுகதையாகும். மொத்தம் 76 சிறுகதைகளை இவர் எழுதியுள்ளார். இக்கதைகளில் தேர்ந்தெடுக்கப்பட்டவை இவரது ஆறு சிறுகதைத் தொகுதிகளாக வெளிவந்துள்ளன. இவற்றுள் "பிரசவங்கள்', "வாழ்வு ஒரு வலைப்பந்தாட்டம்' ஆகிய இரு தொகுதிகளும் தேசிய சாகித்ய விருது பெற்றவை. பின்னைய நூல் வடகிழக்கு மாகாண இலக்கிய விருதினையும் வென்றிருந்தது.
ஈழநாடு பத்திரிகையிலும் சுடர் சஞ்சிகையிலுமாக இவர் பல குறுநாவல்கள், நாவல்களை எழுதியிருப்பினும், "துயிலும் ஒருநாள் கலையும்', "தூவானம் கவனம்' ஆகிய இரு நாவல்களுமே நூலுருப் பெற்றுள்ளன. நாடகங்களில் குயில்கள், கிரேக்கத்தின் தொல்சீர் அரங்கு, அரங்கக் கலையின் ஐம்பதாண்டு ஆகிய மூன்றும் பனுவல்களாகப் பதிவு செய்யப்பட்டுள்ளன. "விஞ்ஞானக் கதைகள்' என்ற அறிவியல் புனைகதை நூல் ஒன்றையும் எழுதியுள்ளார்.
பெண்ணியம் பற்றிய கருத்தியல் மாற்றத்தை ஏற்படுத்தியவர். பெண்ணியக் கருத்துக்களை தனது சிறுகதைகளிலும், நாவல்களிலும் வெளிப்படுத்துவதில் வெற்றி கண்டவர்.
வானொலியில்
இலங்கை வானொலியில் பூவும் பொட்டும், இசையும் கதையும், நவசக்தி, கலைக்கோலம், இளவேணில் போன்ற வானொலி சார் நிகழ்வுகள் பலவற்றில் இவர் பங்கு பற்றியுள்ளார். "சைவநற்சிந்தனை” என்ற தொடரில் ஒலித்த இவரது குரல் மிகுந்த வரவேற்பைப் பெற்றிருந்தது.
நாடகங்கள்
"கேள்விகளின் முழக்கம்' எனும் இவரது நாடகம், வட இலங்கைச் சங்கீத சபையின் "நாடக கலாவித்தகர்' என்ற பட்டத்தினை இவருக்கு ஈட்டிக்கொடுத்தது. இது தவிர மேலும் 23 நாடகங்களை இவர் எழுதி இயக்கியுள்ளார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:இலங்கைத் தமிழ்ப் பெண் எழுத்தாளர்கள் பகுப்பு:1950 பிறப்புகள் பகுப்பு:ஆஸ்திரேலியத் தமிழர் பகுப்பு:இலங்கைத் திறனாய்வாளர்கள்
சுகாதாரம் மற்றும் குடும்ப நலத்துறை அமைச்சகம் (இந்தியா)
சுகாதாரம் மற்றும் குடும்ப நலத்துறை அமைச்சகம் (Ministry of Health and Family Welfare) என்பது இந்தியாவின் சுகாதாரத் திட்டங்களை செயல்படுத்தும் இந்திய அரசின் அமைச்சகங்களுள் ஒன்றாகும். மேலும் இந்தியாவின் குடும்பக்கட்டுப்பாடு தொடர்பான திட்டங்களும், குடும்பநலத் திட்டங்களும் இவ்வமைச்சகத்தால் செயல்படுத்தப்படுகிறது. இவ்வமைச்சகத்தில் நான்கு துறைகள் உள்ளன. அவை, சுகாதாரம் மற்றும் குடும்ப நலத்துறை, ஆயுஷ் துறை, சுகாதார ஆய்வுத்துறை மற்றும் எய்ட்ஸ் கட்டுப்பாட்டுத் துறை ஆகும். இதன் மூத்த அமைச்சர் சர்பானந்த சோனாவால் மற்றும் இணை அமைச்சர் சத்திய பால் சிங் பாகேல் ஆவார்.
சுகாதாரம்
நலம் பேணல் விழிப்புணர்வுப் பிரச்சாரம், எதிர்ப்புசக்தி விழிப்புணர்வுப் பிரச்சாரம், தடுப்பு மருந்து மற்றும் பொதுநலம் விழிப்புணர்வுப் பிரச்சாரம் ஆகிவற்றில் கவனம் செலுத்துகிறது. எய்ட்சு, புற்றுநோய், யானைக்கால் நோய், ஐயோடின் குறைபாடு, தொழு நோய், மனநலம், குருட்டுத் தன்மை, கேள்விக் குறைபாடு, நீரிழிவு நோய், இதயக் குழலிய நோய் மற்றும் காச நோய் போன்றவைகளுக்கு 13 தேசிய சுகாதாரத்திட்டங்களைச் செயல்படுத்துகிறது.
குடும்ப நலம்
குடும்பம் வாழ்க்கைத் தரம், மகப்பேறு மருத்துவம், கர்ப்பிணிகள் ஆரோக்கியம், குழந்தை மருத்துவம் ஆகியவற்றில் முக்கியமாக கவனம் செலுத்துகிறது. அரச சார்பற்ற அமைப்புகள், சர்வதேச உதவிக்குழுக்கள், கிராம சுகாதாரப் பணியாளர்கள் போன்றவர்களுடன் இணைந்து தகவல்களைப் பரப்பி விழிப்புணர்வை ஏற்படுத்தி பணியாற்றுகிறது.
ஆயுஷ் துறை (AYUSH)
1995ல் இந்திய மருத்துவம் மற்றும் ஓமியோபதி மருத்துவத்துறை தொடங்கப்பட்டது. பின்னர் 2003 நவம்பரில் ஆயுர்வேதம், யோகம் மற்றும் இயற்கை மருத்துவம், யுனானி, சித்தம் மற்றும் ஓமியோபதி மருத்துவத்துறை (சுருக்கமாக ஆயுஷ் துறை) என்று பெயர்மாற்றப்பட்டது. இந்திய பாரம்பரிய மருத்துவத் துறையில் கல்வி, தரநிர்ணயம், கட்டுப்பாடுகள், மருத்துவப் பொருள் மேம்பாடு, ஆய்வுகள் மற்றும் விழிப்புணர்வு ஆகியவற்றை இத்துறை கையாளுகிறது.
ஆயுஷ் துறை கட்டுப்பாட்டின் கீழ் பின்வரும் துறைகள் உள்ளன:
தேசிய நிறுவனங்கள் (இந்திய மருத்துவத்தில் கல்வி):
வல்லுநர் குழுக்கள்
சுகாதார ஆய்வுத்துறை
இந்திய அரசு (வணிக ஒதுக்கீடு) விதி 1961ன் படி 2007 செப்டம்பரில் இந்திய அறிவியல் மற்றும் தொழில் நுட்ப அமைச்சகத்தின் துணையுடன் இத்துறை தொடங்கப்பட்டது. நவீன மருத்துவத் தொழில் நுட்பத்தை மக்களுக்கு அளிக்கும் விதத்தில் நோய்நாடல், சிகிச்சைமுறை, நோய் தடுப்புமுறை, கருவிகள் மற்றும் அணுகுமுறைகள் ஆகியவற்றில் புதுமையை ஊக்குவிக்கிறது. இதர அறிவியல் துறையுடன் இணைந்து பொது சுகாதாரப் பணிகளில் ஆய்வும் அணுகுமுறையும் வழங்குகிறது.
எய்ட்ஸ் கட்டுப்பாட்டுத் துறை
தேசிய எய்ட்ஸ் கட்டுப்பாட்டு அமைப்பு(NACO) இத்துறையின் கீழ் செயல்படுகிறது. இவ்வமைப்பின் மூலம் எய்ட்ஸ் நோயால் பாதிக்கப்பட்டவருக்கு உரியமுறையில் தரமான சிகிச்சை அளைக்கிறது. மேலும் ஹெச்.ஐ.வி. இல்லா சூழலை உருவாக்க ஆதரவும் முனைப்பும் தந்து எய்ட்ஸ் தடுப்பு நடவடிக்கையில் ஈடுபடுகிறது.
வெளியிணைப்புகள்
பகுப்பு:இந்திய அமைச்சகம் பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
ஜான் சார்ள்வுட்
ஜான் சார்ள்வுட் (John Charlwood, பிறப்பு: மார்ச்சு 8 1871, இறப்பு: செப்டம்பர் 8 1923), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1890 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் சார்ள்வுட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1923 இறப்புகள்
சந்தாளி விக்கிபீடியா
சந்தாளி விக்கிபீடியா (Santali Wikipedia) என்பது கட்டற்ற கலைக்களஞ்சியமான விக்கிப்பீடியாவின் சந்தாளி மொழி பதிப்பாகும். 2018 ஆம் ஆண்டு அக்டோபர் மாதம் முதல் சந்தாளி விக்கிபீடியா செயல்படுகிறது. இடம் வலமாக எழுதப்படும் சந்தாளி மொழி எழுத்துக்களே சந்தாளி விக்கிபீடியாவில் பயன்படுத்தப்படுகின்றன. 7.5 மில்லியன் வரையிலான மக்களால் பேசப்படும் ஓர்  ஆசுத்ரோ-ஆசிய மொழியின்  முண்டா மொழிகளுள் ஒன்று சந்தாளி மொழியாகும். வங்கதேசம், இந்தியா, பூட்டான், நேபாளம் போன்ற தெற்காசிய மக்களால் இம்மொழி பேசப்படுகிறது.
வரலாறு
சந்தாளி மொழி விக்கிபீடியாவை உருவாக்கும் செயல்முறை 2012 ஆம் ஆண்டு தொடங்கியது. இம்மொழி விக்கிப்பீடியாவிற்காக வங்கதேச விக்கிப்பீடியா இவ்வாண்டில் விக்கிபீடியா சந்திப்பு மற்றும் பட்டறை ஒன்றை ஏற்பாடு செய்தது. வங்காள தேசத்தின் தினாச்பூர் மாவட்டத்தில் இம்முயற்சி மேற்கொள்ளப்பட்டது. பின்னர் பிப்ரவரி 2017 ஆம் ஆண்டு  திட்டம் வேகம் பெற்றது. சந்தாளி விக்கிப்பீடியாவின் முன்னேற்றம் அவ்வப்போது ஏற்ற இறக்கங்களுடன் சிலகாலம் தடுமாற்றம் கண்டது.
பின்னர் 2017 ஆம் ஆண்டு செப்டம்பர் மாதத்தில் வங்கதேச விக்கிமீடியா டாக்கா நகரில் மீண்டும் ஒரு சந்தாளி மொழி விக்கிபீடியா சமூகத்துடன் மீண்டும் ஒரு சந்திப்புக் கூட்டத்தை ஏற்பாடு செய்தது. கூட்டத்தில் சந்தாளி மொழி விக்கிபீடியாவை தொடங்குவதை விரைவுபடுத்த வேண்டுமென முடிவு செய்யப்பட்டது. இந்த விவாதத்தைத் தொடர்ந்து 2017 ஆம் ஆண்டு  டிசம்பர் மாதம் 30   அன்று சந்தாளி மொழி சமூகத்திற்காக வங்கதேசத்தின்  டாக்கா நகரில் வங்கதேச விக்கிமீடியா ஒரு பயிற்சிப் பட்டறையை ஏற்பாடு செய்தது. இந்தியாவில் இருந்தும் சந்தாளி மொழி சமூககத்தினர் நிகழ்நேர கலந்துரையாடல் மூலம் இப்பயிற்சிப் பட்டறை நிகழ்ச்சியில் பங்கேற்றனர். இதைத் தொடர்ந்து சந்தாளி மொழி சமூகத்திற்காக ஒடிசாவில் மேலும் ஒரு பயிற்சிப் பட்டறை ஏற்பாடு செய்யப்பட்டது. ஒடிய விக்கிமீடியன் பயனர் குழுமத்தின் ஆதரவுடன் 2018 ஆம் ஆண்டு மார்ச்சு மாதம் 11 அன்று இப்பட்டறை நடத்தப்பட்டது.
பல மாத வேலைகளுக்குப் பிறகு விக்கிமீடியா மொழி குழு 2018 ஆம் ஆண்டு சூன் மாதம் 28 அன்று சந்தாளி மொழி விக்கிபீடியாவுக்கு ஒப்புதல் அளித்தது. மேலும் சந்தாளி விக்கிபீடியா தளம் இறுதியாக 2018 ஆம் ஆண்டு ஆகத்து மாதம் இரண்டாம் நாளில் தொடங்கப்பட்டது.
புற இணைப்புகள்
பகுப்பு:மொழிவாரி விக்கிப்பீடியாக்கள்
எசு. இராமச்சந்திரன்
'''எசு. இராமச்சந்திரன்' (S. Ramachandran'') இந்திய அரசின் கீழ் உயிரித் தொழில்நுட்பத் துறையை அமைப்பதற்குப் பொறுப்பான ஓர் இந்திய விஞ்ஞானி ஆவார். 1934 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். 1986 ஆம் ஆண்டு இத்துறையின் முதல் செயலாளராகவும் நியமிக்கப்பட்டார். இந்திய அறிவியலுக்கு இவர் செய்த பங்களிப்புகளுக்காக,  2011 ஆம் ஆண்டு இராமச்சந்திரனுக்கு இந்திய அரசால் வழங்கப்படும் மூன்றாவது மிக உயர்ந்த குடிமகன் விருதான பத்ம பூசண் விருது வழங்கப்பட்டது. 2016 ஆம் ஆண்டு எசு. இராமச்சந்திரன் காலமானார். உயிரித் தொழில்நுட்பத் துறை அதன் நிறுவனருக்கு மரியாதை செலுத்தும் வகையில் ஆண்டுதோறும் எசு. இராமச்சந்திரன் பெயரில் சொற்பொழிவுத் தொடர் ஒன்றை தொடங்கியுள்ளது.
மேற்கோள்கள்
பகுப்பு:1934 பிறப்புகள் பகுப்பு:2016 இறப்புகள் பகுப்பு:பத்ம பூசண் விருது பெற்றவர்கள் பகுப்பு:உயிரித் தொழில்நுட்பம் பகுப்பு:இந்திய அறிவியலாளர்கள்
புதைகுழி
புதைகுழி அல்லது சுண்ணாம்புக் கரட்டுப் பள்ளம் (sinkhole) என்பது இயற்கையிலேயே நிலத்தின் மேற்பரப்பில் தோன்றும் இறக்கம் அல்லது குழியாகும். இது கார்சுடு செயல்பாட்டினால் (karst process) ஏற்படுகிறது. எடுத்துக்காட்டாக, புவியின் அடியில் உள்ள சுண்ணாம்புக்கல் போன்ற கார்பனேட் பாறை அடுக்குகள் கரைவதனால் இப்புதைகுழிகள் ஏற்படுகின்றன. உலகின் பல பகுதிகளில் இக்குழிகள் காணப்படுகின்றன, மேலும் இவை 1 மீட்டர் முதல் 6000 மீட்டர் வரை அகலத்திலும் ஆழத்திலும் மாறுபடுகின்றன. இவை அடிநிலப்பாறையை பக்கங்களாகக் கொண்ட அகன்ற குழிகளாகவும் மற்றும் மணலை விளிம்புகளில் கொண்ட சிறு குழிகளாகவும் அமைந்துள்ளன. இவை திடீரென்றோ அல்லது படிப்படியாகவோ உருவாகலாம். உலகின் பல இடங்களில் பல்வேறு பெயர்கள் கொண்டு இக்குழிகளைக் குறிக்கின்றனர்.
புதைகுழிகளின் உருவாக்கம்
இவை புவியின் மேற்பரப்பில் உள்ள நதிகள் அல்லது மற்ற நீர்நிலைகளில் தோன்றலாம். சாதாரண உலர்ந்த புவிமேற்பரப்புகளிலும் தோன்றலாம்.
பொதுவாக இக்குழிகள் அடிநிலப்பாறை அரிக்கப்படுவதால் உருவாகிறது. புவிமேற்பரப்பிலிருந்து ஊருகின்ற நீர் அடியில் சென்று அங்குள்ள சுண்ணாம்புக்கல் போன்ற எளிதில் கரையக் கூடிய அடிநிலப்பாறைகளைக் கரைக்கிறது. இவ்வடிநிலப்பாறைகள் கரைவதனால் குகை போன்ற இடைவெளி நிலத்தின் கீழடுக்குகளில் உருவாகும். இந்த இடைவெளி படிப்படியாக வளர்ந்து பெரிதாகிறது. இந்த இடைவெளிக்கு மேலே உள்ள நிலமானது தனது எடையையும் அதன் மேலே கட்டப்பட்டுள்ள கட்டடங்களின் கணத்தையும் தாங்கமுடியாத நிலை வரும்போது, மேலடுக்கு நிலம் சரிந்து அடியில் உருவான இடைவெளியை நிரப்புகிறது. இதனால் புவிமேற்பரப்பில் பள்ளம் (அ) புதைகுழி உருவாகிறது. இந்நிகழ்ச்சி திடீரென்றும் படிப்படியாகவும் ஏற்படலாம்.
மேற்கூறப்பட்ட செயல்முறையானது, நிலத்தடிநீர் அரிப்பினாலும் ஏற்படலாம். மேலும் நிலத்தடி நீர்மட்டம் குறைவதனால் உருவாகும் இடைவெளியினாலும் ஏற்படலாம்.
பெரும்பாலும் இக்குழிகள் உருவாகும் போது அதன் அடியில் உள்ள குகை (அ) இடைவெளி மேலே தெரியாது. ஆனால், பபுவா நியு கினியாவிலுள்ள மின்யே புதைகுழி (Minyé sinkhole), கென்டகியில் உள்ள செடார் புதைகுழி (Cedar Sink) போன்ற பெரிய குழிகளில் நிலத்தடி நீரோட்டம் புதைகுழிக்கு அடியில் கண்ணுக்கு புலப்படும் வகையில் அமைந்துள்ளது.
கார்பனேட் பாறைகளை அடிநிலப் பாறைகளாகக் கொண்ட இடங்களில் இப்புதைகுழிகள் பரவலாகக் காணப்படுகின்றன.
இக்குழிகள் மனிதச் செயல்பாடுகளால் கூட ஏற்படலாம். எடுத்துக்காட்டாக, இலூசியானா போன்ற இடங்களில் கனிமச் சுரங்கங்கள் இடிவதனால் குழிகள் ஏற்படுகின்றன. நகர்ப்புறங்களில் நிலத்தடியில் உள்ள தண்ணீர்க் குழாய்கள் மற்றும் பாதாள சாக்கடைக் குழாய்கள் உடைவதனால் குழிகள் ஏற்படுகின்றன. நிலத்தடிநீரை அதிகமாக சுரண்டுவதனாலும், இயற்கையான ஆற்று நீரோட்டத்தை மாற்றுவதனாலும், தொழிற்சாலை நீர்தேக்கங்கள் கட்டுவதனாலும் மேற்பரப்பு நில அடுக்கு எடை மிகுந்து தாங்குவதற்கு அடிநிலப்பாறைகள் இல்லாததால் குழிகள் உருவாகலாம்.
நிகழும் இடங்கள்
புதைகுழிகள் பெரும்பாலும் கார்சுடு நிலப்பரப்புகளில் ஏற்படுகின்றன.
பகுப்பு:நிலவியல்
ஐரோப்பிய ஒன்றியமும் ஐக்கிய நாடுகளும்
ஐரோப்பிய ஒன்றியம் ஐக்கிய நாடுகள் அவையின் பார்வையாளர் உறுப்பினராக  1974 முதல் இருந்துள்ளது;2011 முதல் சிறப்பு பங்கேற்பு உரிமைகள் வழங்கப்பட்டுள்ளது. ஐக்கிய ஒன்றியத்திற்கு தனியான வாக்குரிமை இல்லாதபோதும் இதன் 28 உறுப்பினர்கள் வாக்குரிமை பெற்றவர்களாக உள்ளனர்; இவர்களில் பிரான்சும் ஐக்கிய இராச்சியமும் பாதுகாப்பு அவையின் நிரந்தர உறுப்பினர்களாவர்.
வெளி இணைப்புகள்
பகுப்பு:ஐக்கிய நாடுகள் சபை பகுப்பு:ஐரோப்பா பகுப்பு:ஐரோப்பா தொடர்பான குறுங்கட்டுரைகள்
அலிஸ் இன் வொண்டர்லேண்ட் (2010 திரைப்படம்)
அலிஸ் இன் வொண்டர்லேண்ட்  (Alice in Wonderland) திரைப்படம் லிண்டா வூல்டர்னின் திரைக்கதையில் டிம் பர்டனின் இயக்கத்தில் 2010 ஆம் ஆண்டு வெளிவந்த இருண்ட கற்பனை சாகச திரைப்படமாகும். இந்த படத்தில் ஜானி டெப், அன்னே ஹாத்வே, ஹெலினா போன்ஹோம் கார்டர், கிறிஸ்பின் குளோவர், மாட் லூகாஸ் மற்றும் மியா வாசிகோவ்ஸ்கா ஆகியோர் நடித்துள்ளனர். லூயிஸ் கரோலின்யின் கற்பனை புதினங்களாகிய அலிஸின் அட்வென்ச்சர்ஸ் இன் வொண்டர்லேண்ட் மற்றும் த்ரூ தி லுக்கிங் கிளாஸ் மற்றும் அதே பெயரில் 1951 ஆம் ஆண்டு வால்ட் டிஸ்னி யின் திரைப்படம் தழுவி எடுக்கப்பட்டது.
இப்படத்தை வால்ட் டிஸ்னி பிக்சர்ஸ் தயாரித்து ஐக்கிய இராச்சியம் மற்றும் அமெரிக்கா வில் படமாக்கியது. இத் திரைப்படம் 2010 ஆம் ஆண்டில் பிப்ரவரி 25 இல் இலண்டனில் ஓடியான் லீசெஸ்டர்  சதுக்கத்தில் திரையிடப்பட்டது. ஆஸ்திரேலியா வில் 2010 ஆம் ஆண்டு மார்ச் 4 அன்று வெளியிடப்பட்டது. மறுநாள் ஐக்கிய இராச்சியத்திலும், ஐக்கிய அமெரிக்கா விலும் டிஸ்னி டிஜிட்டல் 3டி, ரியல் டி 3டி மற்றும் ஐமாக்ஸ் 3டி வடிவங்களில்   வழக்கமான திரையரங்குகளில் திரையிடப்பட்டது. இத் திரைப்படம் 2010 ஆம் ஆண்டு வெளிவந்த அதிக வசூல் செய்த திரைப்படங்களில் இரண்டாவது இடத்தை பிடித்தது.
அலிஸ் இன் வொண்டர்லேண்ட் வெளியீட்டில் கலவையான விமர்சனங்களைப் பெற்றது. இத் திரைப்படம் 63வது கோல்டன் விருதுகளில் மூன்று பரிந்துரைகளை பெற்றது. 83 வது அகாடமி விருதுகளில் சிறந்த கலை இயக்கம் மற்றும் சிறந்த ஆடை வடிவமைப்பு ஆகியவற்றுக்கான விருதுகளை வென்றது மேலும் சிறந்த காட்சி பாணிக்கான விருதுக்காக பரிந்துரைக்கப்பட்டது. 2016 ஆம் ஆண்டு மே 27 இல் வெளிவந்த அலிஸ் த்ரூ தி லுக்கிங் கிளாஸ் எனும் திரைப்படம்  எதிர்மறையான விமர்சனங்களைப் பெற்றுது மற்றும் வசூலில் குறைவாக இருந்தது.
கதைச் சுருக்கம்
1871 ஆம் ஆண்டில், ஒரு விசித்திரமான தொடர்ச்சியான கனவால் கலங்கும், 19 வயதான அலிஸ் கிங்ஸ்லீ, லார்ட் அஸ்காட்டின் தோட்டத்தில்  விருந்தொன்றில் கலந்துகொள்கிறார். அங்கு, லார்ட் அஸ்காட்டின்  மகன் ஹமிஷின் திருமண முன்மொழிவை எதிர்கொள்ள தெரியாமல் அங்கு தற்செயலாக தென்படும் நீல நிற இடுப்புச்சட்டை அணிந்து கடிகாரம் ஏந்திய முயலைப் பின்தொடர்ந்து ஒரு மரத்தின் அடியில் ஒரு பெரிய துளைக்குள் விழுகிறாள். விழுந்த இடத்தில் ‘குடிக்கவும்’ என்று பெயரிடப்பட்ட ஒரு போத்தலில் உள்ள திரவத்தை குடித்து விட்டு சிறிய கதவின் வழியாக  மாயாஜால காட்டினுள் நுழைகிறாள்.
மாயாஜால காட்டினுள் வெள்ளை முயல், எலி, டோடோ பறவை, பேசும் பூக்கள், ட்வீட்லீடி மற்றும் ட்வீட்லெம் எனும் இரட்டையர்கள் என அவளை அறிந்தவர்களால் வரவேற்கப்படுகின்றாள். கம்பளிப்பூச்சியின் ஆராகுலம் இனால் (வொண்டர்லேண்டின் வரலாற்றையும் எதிர்காலத்தையும் சொல்லும் ஒரு சுருள் போன்ற நாட்காட்டி) முன்னறிவித்த அலிஸ் என்று உறுதிப்படுத்தப்படுகிறாள். சிவப்பு இராணியால் கட்டுப்படுத்தப்பட்ட வெள்ளை இராணியை அரியணைக்கு மீட்டெடுக்கவும்,  அண்டர்லேண்டில் வசிப்பவர்களை பயமுறுத்தும் டிராகன் போன்ற உயிரினமான ஜாபர்வாக்கியை கொல்ல வேண்டுமெனவும் கம்பளி பூச்சியினால் அறிவுறுத்தப்படுகிறாள்.
அலிஸ் விந்தை உலகில் பல விந்தையான உயிரினங்களையும், மேட் ஹேட்டரை சந்திக்கிறாள். மேட் ஹேட்டரின் முழு கிராமமும், குடும்பமும் சிவப்பு இராணியால் அழிக்கப்பட்டதால் மேட் ஹேட்டர் அலிஸிற்கு உதவுகிறார். மேட் ஹேட்டர் மற்றும் விந்தை உலகின் உயிரினங்களின்  உதவியுடன் ஜாபர்வாக்கியை கொன்று, சிவப்பு இராணியை வென்று வெள்ளை இராணிக்கு (சிவப்பு இராணியின் தங்கை) அரியணைக்கு மீட்டு கொடுத்து விட்டு உலகிற்கு எவ்வாறு திரும்புகிறார் என்பதுமே திரைப்படத்தின் மீதிக்கதை.
இசை
இத் திரைப்படத்திற்கான டேனி எல்ப்மேனின் ஒலிப்பதிவு 2 மார்ச் 2010 இல் வெளியிடப்பட்டது. இந்த இசை தொகுப்பு பில்போர்ட் டாப் 200 இசைத் தொகுப்புகளில் 89 வது இடத்தை பிடித்தது.
ஆல் மோஸ்ட் அலிஸ் எனும் இசைத் தொகுப்பும் 2 மார்ச் 2010 இல் வெளியிடப்பட்டது. இது அலிஸின் இன் வொண்டர்லேண்ட் படத்தால் ஈர்க்கப்பட்ட பல்வேறு கலைஞர்களின் இசைத் தொகுப்பாகும்.
ரோத்தக்
ரோத்தக், இந்திய மாநிலமான அரியானாவின் ரோத்தக் மாவட்டத்தின் தலைநகராகும். இந்த நகரம் தேசிய தலைநகரப் பகுதியில் உள்ளது குறிப்பிடத்தக்கது.
ஊடகம்
இங்கு அனைத்திந்திய வானொலியின் கிளை அமைந்துள்ளது.
அரசியல்
இந்த நகரம் ரோத்தக் சட்டமன்றத் தொகுதிக்கும், ரோத்தக் மக்களவைத் தொகுதிக்கும் உட்பட்டது. .
இணைப்புகள்
பகுப்பு:அரியானா மாநிலத்திலுள்ள ஊர்களும் நகரங்களும் பகுப்பு:ரோத்தக் மாவட்டம்
நூலுக்குப் பெயரிடும் முறை
நூலுக்குப் பெயரிடும் முறை என்று நன்னூல் சில வழிமுறைகளை விளக்கியுள்ளது.
பெயரிடும் முறைகள்
ஒரு நூலுக்குப் பெயரிடும்போது பின்பற்றக்கூடிய வழிமுறைகளாக நன்னூல் காட்டுவது: முதலான காரணங்களின் அடிப்படையில் ஒரு நூலுக்குரிய பெயர் அமையும்.
வெளி இணைப்புகள்
பகுப்பு:நன்னூல்
எஸ். வி. கிருஷ்ணன்
'''எஸ். வி. கிருஷ்ணன்' (S. V. Krishnan'') ஒரு இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். 1996 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் நாங்குநேரி சட்டமன்றத் தொகுதியில் இருந்து இந்திய பொதுவுடைமைக் கட்சியின் (மார்க்சிஸ்ட்) வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பன்னாட்டுத் துருவக் கரடி நாள்
பன்னாட்டுத் துருவக் கரடி தினம் (International Polar Bear) என்பது ஒவ்வொரு ஆண்டும் பிப்ரவரி 27 அன்று கொண்டாடப்படுகிறது. துருவக் கரடி அம்மாக்கள் மற்றும் குட்டிகள் தங்கள் குகைகளில் தூங்கும் காலப்பகுதியுடன் ஒத்துப்போகவும், துருவக் கரடியின் பாதுகாப்பு நிலை குறித்த விழிப்புணர்வை ஏற்படுத்தவும் இந்நாள் கொண்டாடப்படுகிறது.
விளக்கம்
பன்னாட்டுத் துருவக் கரடி நாள், புவி வெப்பமடைதல் காரணமாகப் பனி உருகுவதால் துருவக் கரடியின் மக்கள்தொகையில் ஏற்படும் தாக்கம் பற்றிய விழிப்புணர்வை ஏற்படுத்த அனுசரிக்கப்படுகிறது. இந்நாளில் கார்பன் வெளியீட்டினை குறைப்பதற்காக வெப்பநிலைநிறுத்தியினைக் குறைப்பது அல்லது வாகனப் பயன்பாட்டினை குறைப்பதற்கான வழிகளைக் கண்டறிய இந்த நாள் மக்களை ஊக்குவிக்கிறது. வீடுகளில் ஆற்றல் திறன் கொண்ட காப்பு நிறுவலை ஊக்குவிக்கவும் இந்த நாள் பயன்படுத்தப்படுகிறது.
கடைபிடித்தல்
இடது|thumb| ஸ்வால்பார்டின் வடக்கே பனிக்கட்டி சறுக்கல் பகுதியில் துருவ கரடி (உர்சஸ் மாரிடிமஸ்). உயிரியல் பூங்காக்கள் துருவக் கரடி பாதுகாப்பு பற்றிக் கற்பிக்கவும், துருவக் கரடி குறித்து விழிப்புணர்வினை ஏற்படுத்தவும் கண்காட்சிகள் மூலம் இந்த நாளை பயன்படுத்துகின்றன. இந்த கொண்டாட்டங்கள் அரசியல் தாக்கத்தையும் ஏற்படுத்தியுள்ளது. அமெரிக்க அதிபர் பராக் ஒபாமாவின் கீழ் துணை காலநிலை பிரச்சார மேலாளரான ஜாக் ஷாபிரோ, காலநிலை மாற்றம் குறித்த பிரச்சினையில் காங்கிரசின் நடவடிக்கையின் அவசியத்தை வாதிடுவதற்கு இந்த நாளைப் பயன்படுத்தினார். பன்னாட்டுத் துருவக் கரடி நாளினை முன்னிட்டு 2014ஆம் ஆண்டு சசுகாட்செவன் பல்கலைக்கழகம் தனது வெப்பநிலைநிறுத்தியினை கோடையில் இரண்டு பாகையும் மற்றும் குளிர்காலத்தில் இரண்டு பாகை செல்சியசு குறைப்பதாக அறிவித்தது. இந்த முடிவு பல்கலைக்கழகத்தின் கார்பன் உமிழ்வை இரண்டாயிரம் டன்கள் குறைக்கும் மற்றும் பல்கலைக்கழகத்திற்கு ஆண்டுக்கு இருநூறு ஆயிரம் டாலர்களை மிச்சப்படுத்தும் என்று எதிர்பார்க்கப்படுகிறது. தகவல் தேடல் மூலம் துருவக் கரடிகள் பற்றிய விழிப்புணர்வை இணையத்தில் ஏற்படுத்துவதில் பன்னாட்டுத் துருவக் கரடி நாள் பயனுள்ளதாக இருக்கும் என்று குறிப்பிடப்பட்டுள்ளது.
மேற்கோள்கள்
பகுப்பு:பெப்ரவரி சிறப்பு நாட்கள் பகுப்பு:சுற்றுச்சூழல் விழிப்புணர்வு நாட்கள்
அரராத்து (விவிலியம்)
அரராத்து மலைத்தொடர் (Mountains of Ararat) என்பது விவிலியத்தின் முதல் நூலாகிய தொடக்க நூலில் விவரிக்கப்படுகின்ற வெள்ளப்பெருக்கின் முடிவில் நோவாவின் பேழை தங்கிய இடம் ஆகும் (காண்க: தொடக்க நூல் 8:4).
அரராத்து மலைத்தொடர் எபிரேய விவிலியத்தில் hārēy Ǎrārāṭ (הָרֵי אֲרָרָט) என்றும், கிரேக்கத்தில் τὰ Ἀραράτ என்றும் உள்ளது.
அட்லஸ் அந்துப்பூச்சி
மேற்கோள்கள்
பகுப்பு:பட்டு பகுப்பு:அந்துப்பூச்சிகள் பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
அரராத்து (விவிலியம்)
இரு மரபுகள்
சிரிய மரபு மற்றும் திருக்குரான் மரபுப்படி, நோவாவின் பேழை தங்கிய "அரராத்து மலைத்தொடர்" இன்று நாக்சிவான் அல்லது வடமேற்கு ஈரான் என்றழைக்கப்படும் இடத்தில் உள்ள சூடி மலை (Mount Judi) ஆகும்.
ஆர்மீனிய மரபு, மற்றும் மேலைக் கிறித்தவ மரபுப்படி, நோவாவின் பேழை தங்கிய இடம் இன்றைய துருக்கி நாட்டில் "அரராத்து மலை" என்றழைக்கப்படும் இடம் ஆகும். ஆர்மீனிய உயர்நிலத்தின் (Armenian Highland) மிக உயர்ந்த மலையுச்சி அதுவே. முன்னாள்களில் அது "மாசிசு மலை" என்று அழைக்கப்பட்டது. பண்டைக் கிறித்தவ எழுத்தாளரான புனித ஜெரோம் (கிபி 4-5 நூற்றாண்டு) என்பவர் யோசேபுசு (கிபி முதல் நூற்றாண்டு) என்னும் யூத வரலாற்றாசிரியரின் குறிப்பைப் புரிந்துகொண்டதன் அடிப்படையில் மேற்கூறிய மரபு எழுந்தது.
நடுக்காலத்தில் ஆர்மீனிய மரபு பரவலாக ஏற்கப்பட்டதைத் தொடர்ந்து, கீழைக் கிறித்தவமும் மேலைக் கிறித்தவமும் நோவாவின் பேழை தங்கிய இடம் "அராரத்து மலைத்தொடரே" என்று கொள்ளலாயின.
இன்று, இசுலாமியக் கண்ணோட்டத்தின்படி மட்டுமே நோவாவின் பேழை தங்கிய இடம் ஈரானிலுள்ள சூடி மலை என்று கொள்ளப்படுகிறது.
விவிலியக் குறிப்புகளும் விளக்கமும்
தொடக்க நூல் என்னும் விவிலிய ஏடு "அரராத்து மலைத்தொடர்" எனக் குறிப்பிடுவது ஒரு தனிப்பட்ட மலையை அல்ல, மாறாக ஒரு பொதுவான மலைப் பிரதேசத்தையே ஆகும் என்று அறிஞர் விளக்குகின்றனர். விவிலியத்தில் வருகின்ற அரராத்து அசீரிய மொழியில் "உரார்த்து" (Urartu) என்றும் பாரசீக மொழியில் "ஆர்மீன்யா" (Arminya) என்றும் வரும். அந்த அரசு வான் ஏரிப் பகுதியை உள்ளடக்கியிருந்தது. அதுவே கிரேக்க வரலாற்றாசிரியரான ஹெரடோட்டசு (Herodotus) என்பவரின் காலத்திலிருந்து "ஆர்மீனியா" என்று அழைக்கப்படலாயிற்று.
விவிலியத்தின் இலத்தீன் மொழிபெயர்ப்பு
வுல்காத்தா (கிபி 4ஆம் நூற்றாண்டு) என்னும் விவிலிய இலத்தீன் மொழிபெயர்ப்பு "பேழை ஆர்மீனிய மலைத்தொடரில் தங்கியது" (requievitque arca [...] super montes Armeniae) என்று கூறுகிறது. அது புது-வுல்காத்தா என்னும் தற்கால மொழிபெயர்ப்பில் (1979) "அரராத்து மலைத்தொடரில்" (montes Ararat) என்று மாற்றப்பட்டது.
வரலாற்றாசிரியர் தரும் விளக்கம்
யோசேபசு (கிபி முதல் நூற்றாண்டு) என்னும் பண்டை யூத வரலாற்றாசிரியர் "யூதர்கள் வரலாறு" (Antiquities of the Jews) என்னும் நூலில் (I.3.5-6) நோவாவின் பேழை "ஆர்மீனியாவிலுள்ள ஒரு மலையுச்சியில் தங்கியது" என்னும் மரபு வழக்கத்திலிருந்தது என்று குறிப்பிட்டுள்ளார்.
சர் வால்ட்டர் ராலே (16-17 நூற்றாண்டு) என்பவர் "உலக வரலாறு" என்னும் தம் நூலில் "அரராத் மலைத்தொடர்" பற்றி விரிவாக எழுதியுள்ளார். அது ஆர்மீனிய மலைத்தொடரை மட்டுமன்று, அதற்குக் கிழக்கே அமைந்த மலைப்பகுதியையும் குறிக்கும் என்பது அவர் கருத்து.
நோவாவின் பேழையைத் தேடும் முயற்சி
விவிலியத்தில் விவரிக்கப்படுகின்ற வெள்ளப்பெருக்கின் பிறகு நோவாவின் பேழை அரராத்து மலைத்தொடரில் தங்கியது என்றால் அதைக் கண்டுபிடிக்க வேண்டும் என்னும் முயற்சி கிபி மூன்றாம் நூற்றாண்டிலிருந்து இன்று வரை தொடர்கிறது. ஆங்காங்கே சிலர் அப்பேழையைக் கண்டுபிடித்துவிட்டதாகக் கூறினாலும், இதுவரை அது கண்டுபிடிக்கப்படவில்லை என்பதே அறிவியலாரின் முடிவு.
ஆடாத ஆட்டமெல்லாம்
ஆடாத ஆட்டமெல்லாம் (Aadatha Aattamellam) ஏ. பி. அழகர் இயக்கத்தில், 2009 ஆம் ஆண்டு வெளிவந்த இந்தியத் தமிழ்த் திரைப்படமாகும் டி. ராதாகிருஷ்ணன் கபிலன் தயாரிப்பில், ஏ.ஆர். ரெஹனா இசை அமைப்பில், 27 மார்ச் 2009 ஆம் தேதி வெளியானது. ரவி கணேஷ், பாரதி, ஜென்னி ஜாஸ்மின் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் மகி நடேஷ் ஆவார்.
நடிகர்கள்
பாரதி, ஜென்னி ஜாஸ்மின், மன்சூர் அலி கான், தி. பி. கஜேந்திரன், ரிஷி, ஸ்ரீநாத், மனோகர், குகன் ஷண்முகம், மணிகண்டன், ஸ்ரீனிவாஸ், சித்தார்த், ஷாரி, உஷா எலிசபெத், ஷங்கர், கோபி.
கதைச்சுருக்கம்
ஆதரவில்லாத சுதாவும் அசோக்கும் உடன் பிறந்தவர்கள். அவர்களின் பெற்றோர் கடன் தொல்லையால் தற்கொலை செய்துகொள்ள, அசோக்கை தாய் போல் வளர்த்து வருகிறாள் சுதா. துவக்கத்தில் எரிபொருள் நிரப்புமிடத்தில் வேலை செய்யும் சுதா, படிப்படியாக வளர்ந்து ஒரு வங்கியில் வரவேற்பாளராக பணிபுரிகிறாள். கல்லூரியில் பயிலும் அசோக், கூடைப்பந்து விளையாட்டில் சிறந்து விளங்குகிறான். சக மாணவி திவ்யாவை அசோக் விரும்புகிறான்.
திருமணத்திற்கு பிறகும் தன் தம்பி தன்னுடன் தான் இருப்பான் என்ற நிபந்தனையுடன் கண்ணனை மணக்கிறாள் சுதா. ஆனால், திருமணம் முடிந்தவுடன் நிலைமை தலைகீழாக மாற, அசோக் கல்லூரி விடுதியில் தங்க நேரிடுகிறது. அங்கே அவன் போதை பழக்கத்திற்கு அடைமையாகி, படிப்பிலும் விளையாட்டிலும் நாட்டமில்லாமல் போக, கல்லூரியில் இருந்து வெளியேற்றப்படுகிறான். அவனது போதை பழக்கத்தால், தன் நண்பர்கள், காதலி, சகோதரி ஆகியோரால் நிராகரிக்கப்படுகிறான். அவ்வாறாக ஒரு நாள், தவறதுலாக ஒரு மாடியிலிருந்து கீழே விழுகிறான் அசோக். பின்னர் அசோக்கிற்கு என்னவானது என்பதே மீதிக் கதையாகும்.
ஒலிப்பதிவு
இப்படத்தின் பின்னணி மற்றும் பாடல்களின் இசையை அமைத்தவர் ஏ.ஆர். ரெஹனா ஆவார். கைலாசம் பாலசந்தர், துரை, கானா உலகநாதன், சிந்தாமணி முருகேசன், பாரதி, ஜென்னி ஜாஸ்மின் ஆகியோர் முன்னிலையில், ஐந்து பாடல்களை கொண்ட ஒலித்தொகுப்பு 2009 ஆம் ஆண்டு வெளியானது.
வரவேற்பு
போதை பழக்கத்தின் விளைவுகளை விளக்கும் இந்தப் படத்தின் கவனக்குறைவாக இயக்கமும், ஒளிப்பதிவும், சுமாரான நடிப்பும் வருத்தமளிப்பதாக விமர்சனம் செய்யப்பட்டது.
மேற்கோள்கள்
பகுப்பு:2009 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ராதா பர்னியர்
ராதா பர்னியர் (Radha Burnier) (15 நவம்பர் 1923 - 31 அக்டோபர் 2013), 1980 முதல் 2013இல் தன் இறப்பு வரை சென்னை பிரம்மஞானசபையின் தலைவியாராக இருந்தவர். அடையாறு நூலகத்தில் இயக்குநராகவும் இருந்தார்.
வாழ்க்கையும், கல்வியும்
இவரது பூர்வீகம் குடந்தைக்கு அருகில் உள்ள திருவிசைநல்லூர் ஆகும். இவர் சென்னை பிரம்மஞானசபை வளாகத்தில் பிறந்தார். பிரம்ம ஞானசபையின் தலைவர்களாக இருந்த ஜார்ஜ் அருண்டேலும், இவரது தந்தை ஸ்ரீராம் ஆகியோர் இவரது இளமைக்காலத்தில் இவருக்கு பிரம்ம ஞான உணர்வுகளை ஊட்டினர். மயிலாப்பூரில் பள்ளிக்கல்வி கற்றதுடன் காசி இந்து பல்கலைக்கழகத்தில் கற்று வடமொழியில் முதுகலைப் பட்டம் பெற்றார். பல்கலைக்கழகத்திலேயே முதல் மாணவியாய் தேர்ச்சிபெற்றார். கலாசேத்திரத்தில் சேர்ந்து நடனம் பயின்று, பட்டம் பெற்ற முதல் மாணவி இவராவார்.
மேற்கோள்கள்
பகுப்பு:1923 பிறப்புகள் பகுப்பு:2013 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:பிரம்மஞானிகள் பகுப்பு:கலாசேத்திரா மாணவர்கள் பகுப்பு:சென்னை எழுத்தாளர்கள்
தவிட்டுப்புறா
தவிட்டுப்புறா (உயிரியல் பெயர்:சிரிடெப்டோபெலியா திரங்குபாரிகா) (Red Turtle Dove,Red Collared Dove), எனும் வலசைபோகும் புறா, செவ்வாமைப் புறா என்றும் அழைக்கப்படுகிறது.இந்த சிறும்புறா இனமானது சமவெளிப்பகுதிகளிலேயே அதிகம் வாழுகின்றன. பாறைகள் நிறைந்த இடங்களில் வாழுவதைத் தவிர்க்கின்றன. உலகின் கிழக்கு நாடுகளில் (oriential species), இவைக் காணப்படுகின்றன. குறிப்பாக தீபகற்ப இந்தியாவிலும், தைவானிலும், பிலிப்பைன்சிலும் இவை அதிகமாகக் காணப்படுகின்றன.
வகைப்பாடு
இதில் துணையினங்கள் அங்கீகரிக்கபட்டுள்ளன:
தமிழ்மருத்துவம்
''ஓடுகரப் பான்சோபை உட்சொறிகா மாலைபித்தம் ஆடு பெருமூச் சடைப்பும்போம் – நீடு கவட்டுக் கலகவிழிக் காரிகையே நாளும் தவிட்டுப் புறாக்கறிக்குத் தான்.''
என்று கூறப்பட்டுள்ளன. புறாவின் இரத்தத்திற்கும் கறியின் குணம் இருக்கும். பொதுவாக, புறா வெப்பத்தன்மை கொண்டது. ஆகையால், காசம்,கபம்,வாதம், பித்தம், ஐயம் போன்ற நோய்களுக்கு ஏற்றதாக அறியப்பட்டுள்ளன.
புற இணைப்புகள்
பகுப்பு:புறாக்கள் பகுப்பு:இந்தியப் பறவைகள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:தெற்காசியப் பறவைகள் பகுப்பு:சீனப் பறவைகள் பகுப்பு:தென்கிழக்காசியப் பறவைகள்
ஹுகோ சார்டெரிஸ்
ஹுகோ சார்டெரிஸ் (Hugo Charteris , பிறப்பு: திசம்பர் 28 1884, இறப்பு: ஏப்ரல் 23 1916), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1890 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஹுகோ சார்டெரிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
ஒ.ச.நே + 05:30
thumb|500px|ஒ.ச.நே + 05:30: நீலம் - திசம்பர், ஆரஞ்சு - சூன், மஞ்சள் - ஆண்டு முழுவதும், வெளிர் நீலம் - கடற்பகுதிகள் thumb|[[மிர்சாபூர் மாவட்டம்|மிர்சாபூரின் அமைவிடமும் 82.5° E நெட்டாங்கும் இதுவே இந்திய சீர் நேரத்துக்கான கணிப்பீட்டு புள்ளியாகும்]]
ஒ.ச.நே + 05:30 ( UTC + 5:30) அல்லது ஒருங்கிணைந்த சர்வதேச நேரம் + 05.30 (Coordinated Universal Time + 5.30) என்பது இலங்கையிலும் இந்தியாவிலும் கடைப்பிடிக்கப்படும் சீர் நேரங்களாகிய இந்திய சீர் நேரம், இலங்கை சீர் நேரம் என்பனவாகும். இது இந்தியாவின் உத்தரப் பிரதேசத்தில் உள்ள மிர்சாபூர் நகரத்தின் அமைவிடத்தை வைத்து கணக்கிடப்படுகிறது. இலங்கையில் பகலொளி சேமிப்பிற்காக இலங்கை சீர் நேரம் ஒ.ச.நே + 6:30 ஆகவும் பின்னர் ஒ.ச.நே + 6:00 ஆகவும் மாற்றப்பட்டிருந்தக் காலப்பகுதியில் தமிழழீழ விடுதலைப் புலிகளின் கட்டுப்பாட்டுப் பகுதிகளில் மாத்திரம் ஒ.ச.நே + 5:30 என்ற நேரம் கடைப்பிடிக்கப்பட்டது.
மேற்கோள்கள்
பகுப்பு:ஒ.ச.நே பெயர்ச்சிகள்
த. விக்ரமன்
'''த. விக்ரமன்' (T. Vikraman'') என்பவர் இந்திய அரசியல்வாதி மற்றும் பாரதிய ஜனதா கட்சி உறுப்பினர் ஆவார். இவர் இந்திய அரசாங்கத்தால் 2021 ஜனவரி 29 முதல் புதுச்சேரி சட்டப் பேரவையின் சட்டமன்ற உறுப்பினராகப் பரிந்துரைக்கப்பட்டார். இவர் சட்டமன்ற உறுப்பினரான கே. ஜி. சங்கரின் மரணத்திற்குப் பின்னர் உறுப்பினர் பதவிக்கு நிறுத்தப்பட்டார்.
பணி விலங்கு
thumb|250px|[[அலாசுக்காவில் இழுநாய்கள் ]] பணி விலங்கு என்பது மனிதனால் தனக்கோ தனது வேலைக்கு உதவுவதற்காக பழக்கப்படுத்தப் பட்ட விலங்கினைக் குறிக்கும். வீட்டுவிலங்குகளாக மாற்றப்பட்ட நாய்கள், காட்டில் மரங்களை எடுத்துச் செல்ல உதவும் யானைகள் முதலானவை இவற்றுள் அடங்கும்.
கழுதைகள், லாமாக்கள் முதலானவை பொதிசுமக்க வளர்க்கப்படுகின்றன. நாய்கள் வீட்டுக்காவலுக்கும் மோப்பத்தைக் கொண்டு மனிதர்களைக் கண்டுபிடிக்கவும் ஆட்டு மந்தை முதலானவற்றைக் கட்டுப்படுத்தவும் இழுநாய்களாகவும் பயன்படுத்தப்படுகின்றன.
மாடுகள், குதிரைகள் முதலானவை வண்டி இழுக்கவும் ஏர் உழவும் பயன்படுகின்றன.
வெளி இணைப்புகள்
பகுப்பு:விலங்குகள் பகுப்பு:விலங்குத் தொழிற்கூட்டு
வெள்ளாளங்கோட்டை ஊராட்சி
வெள்ளாளங்கோட்டை ஊராட்சி (Vellalankottai Gram Panchayat), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1933 பேர் ஆவர். இவர்களில் பெண்கள் 963 பேரும் ஆண்கள் 970 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பச்வாஃ‌டா சட்டமன்றத் தொகுதி
பச்வாரா (பச்வாஃடா) சட்டமன்றத் தொகுதி, பீகாரின் சட்டமன்றத்திற்கான 243 தொகுதிகளில் ஒன்று. இது பேகூசராய் மக்களவைத் தொகுதிக்கு உட்பட்டது.
தொகுதிக்கு உட்பட்ட பகுதிகள்
இந்த தொகுதியில் பேகூசராய் மாவட்டத்தில் உள்ள பகவான்பூர், மன்சூர்சக், பச்வாரா ஆகிய வளர்ச்சி மண்டலங்கள் சேர்க்கப்பட்டுள்ளன.
சான்றுகள்
பகுப்பு:பீகாரின் சட்டமன்றத் தொகுதிகள்
டான் குய்க்ஸோட்
thumb|டான் குய்க்ஸோட் மற்றும் அவர் உதவியாளர், சாஞ்சோ பான்சா - குஸ்டோவ் டோரெயின் வரியோவியம் டான் குய்க்ஸோட்(Don Quixote) மிகுவல் டெ செர்வான்டெஸ் என்ற இசுப்பானிய ஆசிரியர் எழுதிய நாவலாகும். 1605 மற்றும் 1615 ஆண்டுகளில் இரு பாகங்களாக வந்த இந்த நாவலே நவீன இலக்கியத்தின் முதல் நாவலாகக் கருதப்படுகிறது. லா மான்ச்சாவைச் சேர்ந்த டான் குய்ஸோட் என்ற நபர், தாம் படித்த மாண்மை (chivalry) குறித்த புத்தகங்களின் அடிப்படையில் தம்மை ஓர் வீரராக (knight) உருவகித்துக்கொண்டு வீரமாகக் காப்பாற்றும் நிகழ்ச்சிகளை நகைச்சுவையுடன் கூறும் நாவலாகும். அவரை அவரது உயிர் நண்பர் வரை அனைவரும் கலாய்ப்பதுவே நாவலின் மையமாகும். இதனை ஆங்கிலத்தில் மொழி பெயர்த்தவர் தாமஸ் ஷெல்டன் ஆவார்.
இணையத்தில்
பகுப்பு:1605 நூல்கள் பகுப்பு:இசுப்பானிய இலக்கியம் பகுப்பு:1615 நூல்கள்
அர்க்கலம்
அர்க்கலம் என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டு கரணங்களில் இது ஐம்பத்து ஏழாவது கரணமாகும்.
கால் நுனியால் நின்றுகொண்டு பின்புறமாகச் சாய்ந்து கைகளைத் தரையில் ஊன்றி வளைந்து நிற்பது அர்க்கலம். இந்நடனத்திற்கு ஒரே சமயத்தில் இரு கைகளும் அலபல்லவமாகச் சிறிது முன் நீட்டப்பட்டதாக இருக்கவேண்டும்.
வெளி இணைப்புகள்
பகுப்பு:நூற்றியெட்டு சிவதாண்டவங்கள்
அவிலா நகரின் யோவான்
இளமை
பிரான்சிஸ்கன் சபையினரால் ஈர்க்கப்பட்ட இவர், அவர்களின் அறிவுரைப்படி இறையியலும், தத்துவமும் படித்தார். படித்துக்கொண்டிருக்கும் போதே இவரின் பெற்றோர் இறந்தனர். இவர் படித்து குருவான பின்பு இவரின் பெற்றோர் அடக்கம் செய்யப்பட்டிருந்த இடத்தில் இருந்த ஆலயத்தில் தனது முதல் திருப்பலியை நிறைவேற்றினார். பின்னர் தனது சொத்துக்கள் அனைத்தையும் விற்று ஏழைகளுக்குக் கொடுத்தார். பின்னர் மெக்சிக்கோவுக்கு சென்று மறைப்பணியாற்ற தன்னையே தயாரித்து வந்தார். 1527இல் இவர் நிகழ்த்திய திருப்பலியின்போது துலங்கிய பக்தியைக் கண்ட ஆயர் இவரை அண்டலூசியாவிற்குச் சென்று அங்கு மழுங்கிப்போன பக்தியைப் புதுப்பிக்க இவரைக் கட்டாயப்படுத்தி அனுப்பி வைத்தார்.
எசுப்பானியாவில்
எசுப்பானியாவில் குருக்கள் மற்றும் துறவியரின் வாழ்க்கைமுறையில் சீர்திருத்தம் கொண்டுவந்த சிறப்பும் இவருக்கு உண்டு. இவர் நிறுவிய பல கல்லூரிகளில் இவரது சீடர்கள் இளைஞர்களுக்குக் கற்பிப்பதில் தங்களை அர்ப்பணித்துக்கொண்டனர்.
இவரது வாழ்க்கை மற்றும் போதனையால் ஈர்க்கப்படோருள் அவிலாவின் புனித தெரேசா, கடவுளின் யோவான், பிரான்சிஸ் போர்ஜியா மற்றும் கிரனாடா நகரின் லூயிஸ் ஆகியோர் உள்ளடங்குவர்.
திருத்தந்தை மூன்றாம் பவுல் 1538இல் பயேசா நகரில் ஒரு பல்கலைக்கழகத்துக்கு அடித்தளம் இட்டார். அந்த நிறுவனத்தின் முதல் அதிபராக அவிலாவின் யோவான் நியமிக்கப்பட்டார். குருத்துவக் கல்லூரிகளுக்கும் பிற கல்வி நிறுவனங்களுக்கும் ஒரு சிறந்த முன்மாதிரியாக அப்பல்கலைக்கழகம் அமைந்தது. இயேசு சபையினர் கல்விக்கூடங்களுக்கும் அது ஒரு முன்னுதாரணமாயிற்று.
அவிலாவின் யோவான் இயேசு சபையினரால் பெரிதும் மதிக்கப்படுகிறார். இயேசு சபை எசுப்பானியாவில் கண்ட பெரு வளர்ச்சிக்கு இவர் எண்பித்த நட்பும் ஆதரவுமே காரணம் என்று கருதப்படுகிறது.
இறப்பு
நாற்பது ஆண்டுகளாக ஈடுபட்டிருந்த கடின உழைப்புக் காரணமாக அவரது வாழ்க்கையின் இறுதி பதினெட்டு ஆண்டுகளும் அவர் நோயுற்றிருந்தார். அவர் மொன்டீயா நகரில் 1569ஆம் ஆண்டு மே மாதம் 10ஆம் நாள், தமது 69ஆம் வயதில் உயிர்துறந்தார்.
புனிதர் பட்டம்
1759ஆம் ஆண்டு பெப்ருவரி மாதம் 8ஆம் நாள் திருத்தந்தை பதின்மூன்றாம் கிளமெண்ட் அவிலா யோவானை வணக்கத்துக்குரியவர் என்று அறிவித்தார். திருத்தந்தை பதின்மூன்றாம் லியோ அவருக்கு 1893, நவம்பர் 12ஆம் நாள் முத்திப்பேறு பெற்ற பட்டம் அளித்தார்.
திருத்தந்தை ஆறாம் பவுல் அவிலா யோவானை 1970, மே 31ஆம் நாள் புனிதர் நிலைக்கு உயர்த்தினார்.
2012, அக்டோபர் 7ஆம் நாள் திருத்தந்தை பதினாறாம் பெனடிக்ட் அவிலா யோவானுக்கு திருச்சபையின் மறைவல்லுநர் பட்டத்தை வழங்கிச் சிறப்பித்தார்.
படைப்புகள்
அவிலா யோவானின் எழுத்துப் படையல்கள் மாட்ரிட் நகரில் 1618, 1757, 1792, மற்றும் 1805 ஆகிய ஆண்டுகளில் தொகுக்கப்பட்டன. தாந்தீயி என்பவர் அவற்றைப் பிரஞ்சு மொழியில் பெயர்த்து பாரிஸ் நகரில் 1673இல் வெளியிட்டார். 1856-1881 கால கட்டத்தில் ஷேர்மர் என்பவர் அவிலா யோவானின் நூல்களை செருமானியத்தில் பெயர்த்து ரேகன்ஸ்புர்க் நகரில் வெளியிட்டார்.
அவிலா யோவானின் மிகச் சிறப்பான நூல்களாகக் கருதப்படுபவை இவை:
ஆதாரங்கள்
பகுப்பு:கத்தோலிக்க மறைவல்லுநர்கள் பகுப்பு:எசுப்பானியாவின் கிறித்தவப் புனிதர்கள் பகுப்பு:1500 பிறப்புகள் பகுப்பு:1569 இறப்புகள்
இலங்கை ஆயுதப் படைகள்
இலங்கை ஆயுதப் படைகள் என்பது இலங்கை சனநாயகச் சமத்துவக் குடியரசின் ஒட்டுமொத்த ஒருங்கிணைந்த படையைக் குறிக்கும். இதில் இலங்கைப் படைத்துறை, இலங்கை கடற்படை, இலங்கை வான்படை ஆகியவை அடங்கும். இவை இலங்கையின் பாதுகாப்பு மற்றும் நகர அபிவிருத்தி அமைச்சால் நிருவகிக்கப்படுகின்றன. இம்மூன்று படைப்பிரிவுகளும் 400,000 செயலிலுள்ள படை வீரர்களைக் கொண்டுள்ளன.
மேற்கோள்கள்
பகுப்பு:இலங்கை ஆயுதப் படைகள்
சேலம் மைய சிறைச்சாலை
சேலம் மைய சிறைச்சாலை இந்தியாவின் தமிழ்நாடு மாநிலத்தில் சேலம் மாவட்டத்தில் அமைந்துள்ள மைய சிறைச்சாலைகளுள் ஒன்றாகும்.
சிறையின் வரலாறு
சிறைச்சாலை மறு சீரமைவு திட்டம் என்ற பெயரில் சிறைச்சாலை ஒழுங்குமுறை சட்டம் முதன் முதலில் 1835 இல் கொண்டுவரப்பட்டது. இச்சட்டத்தின் படி 1862ம் வருடம் ஆங்கிலேயர் ஆட்சி காலத்தில் மைய சிறைச்சாலை சேலத்தில் கட்டப்பட்டது. இச்சிறைச்சாலை 113.19 ஏக்கர் பரப்பளவைக் கொண்டது. இச்சிறைச்சாலை மொத்தம் 1432 தனி அறைகளைக் கொண்டுள்ளது. இங்கு 700 கைதிகளைச் சிறை வைக்கக்கூடிய இட வசதி உள்ளது. மேலும் ஆங்கிலேயர்கள் தொடர் கைதிகளைச் சிறைவைக்க இச்சிறைச்சாலையைப் பயன்படுத்திக் கொண்டனர். சேலம் மைய சிறைச்சாலை கருப்புகுல்லா சிறை என்றும் ஆலாங்கோட்டை சிறை எனவும் அழைக்கப்படுகிறது.
மிக்கெல்லே ஓல்ம்சுடீடு
'''சி. மிkகெல்லே ஓல்ம்சுடீடு (C. Michelle Olmstead)''' (பிறப்பு: 1969) ஓர் அமெரிக்க வானியலாளரும் கணினி அறிவியலாளரும் ஆவார்.
மேற்கோள்கள்
பகுப்பு:1969 பிறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:பெண் வானியலாளர்கள்
காமாட்சிபுரம் மாரியம்மன் கோயில்
மாரியம்மன் கோயில் தமிழ்நாட்டில் கோயம்புத்தூர் மாவட்டம், காமாட்சிபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி, தை வெள்ளிக்கிழமைகளில் திருவிழா நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகாத்மா காந்தியின் இலங்கை பயணம்
சிலாபம் நகரில் காந்தி
சார்லசு எட்கர் கொரியாவும் விக்டர் கொரியாவும் இந்திய சுதந்திர போராட்டத்தின் போது மகாத்மா காந்தியுடன் தொடர்ந்து தொடர்பில் இருந்தனர். அவர்கள் 1927 ஆம் ஆண்டு காந்தியை இலங்கைக்கு வருமாறு அழைத்தனர். காந்தி இந்தியாவிலிருந்து இலங்கை சென்று நவம்பர் 12, 1927 அன்று தலைநகரான கொழும்புக்கு வந்தார். அவருடன் அவரது மனைவி கத்தூரிபா, சி.ராசகோபாலாச்சாரி மற்றும் இவரது மகள் லட்சுமி ஆகியோர் சென்றனர். மகாத்மா காந்தியின் இலங்கை பயணத்தில் அவரது செயலாளர்கள் மகாதேவ் தேசாய் மற்றும் பியாரேலாலும் உடன் இருந்தனர். காந்தி மூன்று வாரங்கள் இலங்கையில் இருந்தார். அவர் இலங்கை முழுவதும் பயணம் செய்தார். இவரது வருகை தீவில் பெரும் பரபரப்பை ஏற்படுத்தியது.
1815 ஆம் ஆண்டு முதல் டச்சுக்காரர்களிடமிருந்து தீவை கைப்பற்றிய பின்னர் நாட்டை ஆண்ட பிரிட்டிசாரிடமிருந்து அதிக சுதந்திரம் பெற இலங்கை மக்கள் அழைப்பு விடுத்தனர். நாட்டின் இயற்கை அழகைக் கண்டு காந்தி வியந்தார். "பூமியின் முகத்தில் விஞ்ச முடியாத அழகு" என்று இலங்கையைப் பற்றி காந்தி குறிப்பிட்டார். இந்தியாவின் கழுத்துச் சங்கிலியில் " பிரகாசமான பதக்கம் " என்றும் இலங்கையை விவரித்தார்.
இந்தியாவில் முரளிதர் ரெட்டி தி இந்து நாளிதழில் இவ்வாறு எழுதினார்: 'இலங்கை சுதந்திரப் போராட்ட வீரர் சார்லசு எட்கர் கொரியாவின் அழைப்பின் பேரில், 1927 நவம்பர் 12 முதல் டிசம்பர் 2, 1927 வரை அவர் இலங்கைக்குச் சென்ற ஒரே ஒரு விரிவான பயணத்தின் போது, காந்தி தனது கால்தடங்களை சிலாபம் நகரிலும் அதைச் சுற்றிலும் விட்டுச் சென்றார். சிலாபம் மக்களிடம் சுற்றுப்பயணம் செய்து பேசினார். நகரத்தின் மையத்தில் உள்ள 'சிகிரியா' என்ற கொரியா இல்லத்தில் சில நாட்கள் தங்கினார். காந்தியின் து வருகையால் ஏற்பட்ட உற்சாகம் காரணமாக சிலாபம் அருகே இருந்த நைனமடமா என்ற கிராமத்திற்கு 'சுயராச்சிய புரா' என்று பெயர் மாற்றப்பட்டது. '
கிறிசுடோபெல் அதுரூபனே  இலங்கை நாளிதழில்  மகாத்மா காந்தியின் சிலாபம் நகர  வருகையை இவ்வாறு நினைவு கூர்ந்தார்: '1927 ஆம் ஆண்டு காந்தி சிலோனுக்கு வந்தபோது, சிலாவ் சங்கத்தின் தலைவர் சார்லசு எட்கர்  கொரியா காந்தியை சிலாபத்தில் வரவேற்ரார். சார்லசு எட்கர் கொரியா சுயராச்சியத்திற்காக இடைவிடாமல் போராடினார். பிரிட்டிசு அதிகாரத்துவம் அவரது நேர்த்தியான வாய்மொழி உந்துதலின் கீழ் வாடிவிட்டது. மேலும் 'சிலாபம் மட்டுமின்றி கொழும்பு வரையிலும் சார்லசு எட்கர்  கொரியாவின் செல்வாக்கு முக்கியத்துவம் பெற்றதாகும்.
காந்தி தனது பரிவாரங்களுடன் சிலாபம் நகரத்திற்கு வந்தார். சில நாட்கள் தங்கியிருந்து 'சிகிரியா'வில் மரியாதைக்குரிய விருந்தினராக இருந்தார். சிறப்புமிக்க விருந்தினரைப் பார்ப்பதற்காக தன் மாமாவின் வீட்டிற்கு தான் வந்ததை என் அம்மா நினைவு கூர்ந்தார். மகாத்மா அவரது இடுப்பு துணியிலும், வெறும் உடலிலும் சாந்தமாகவும், தாழ்மையுடனும் தோன்றினார், ஆனால் சக்தி மிக்க பார்வை நிறைந்தவராக இருந்தார். காந்தியின் கண்கள் அமைதியாகவும் கட்டாயப்படுத்துவதுமாகவும் இருந்தன. 'ஆண்கள் மத்தியில் அரசன்' முன்னிலையில் நிற்பதை போல் அப்போது அம்மா உணர்ந்தார்.
காந்தியின் வருகையின் போது தோரீனுக்கு ஒன்பது வயது, கோர்ட் இல்ல வளாகத்தில் காந்திக்கு அளிக்கப்பட்ட மகத்தான வரவேற்பு தோரீனுக்கு  தெளிவாக நினைவில் உள்ளது. நீல நிறப் புடவை அணிந்திருந்த தங்கை நன், மகாத்மாவுக்கு மாலை அணிவித்தபோது, அவர் தங்கையைத் தழுவி "காந்தியின் சிறிய காதலி" என்று அழைத்ததை நினைவு கூர்ந்தார். பேரீச்சம் பழங்களும் ஆட்டுப் பாலும் 'சிகிரியா'வில் விருந்தினர்களுக்கு வழங்கப்பட்டது. தனது தந்தைக்கு காந்தி சுழலும் சக்கரத்தை வழங்கினார். நம் தலைமுறையினருக்கு வரலாற்றின் கண்கவர் காட்சிகள் மற்றும் கடந்த கால வாழ்க்கையில் இவை மறக்கமுடியாத நிகழ்வுகள் ஆகும். '
இலங்கையில் சண்டே அப்சர்வர் பத்திரிகையில் வெளியான கட்டுரையில் இவ்வாறு கூறப்பட்டது. 'மகாத்மா காந்தி சிலாபத்திற்கு வந்தபோது, விக்டர் கொரியாவின் சகோதரி மற்றும் கணவருக்கு சொந்தமான "சிகிரியா" என்ற வீட்டில் கொரியா நடத்திய விருந்து நிகழ்ச்சியில் கலந்து கொண்டார். இங்கே, மகாத்மா காந்தி சுயராச்சியத்திற்கான போராளிகள் என்ற தலைப்பில் ஒரு வண்ண சுவரொட்டியை வழங்கினார். அதில் இந்தியாவின் அனைத்து தேசிய சுதந்திரப் போராட்டத் தலைவர்கள் ஒவ்வொருவரின் நீள்வட்ட வடிவ மார்பளவு புகைப்படங்கள் இருந்தன. விக்டர் கொரியாவின் புகைப்படமும் இந்தியாவின் அரசியல் பிரமுகர்கள் இடையில் சுவரொட்டியில் சேர்க்கப்பட்டிருந்தது.
விக்டர் கொரியாவால் தொடங்கப்பட்ட சுதந்திரத்திற்கான பிரச்சாரத்திற்கு இது மட்டுமே ஒளிரும் அஞ்சலியாகும். இந்தியாவில் நடத்தப்பட்ட பிரச்சாரத்திற்கு ஓரளவுக்கு இது ஒத்திருந்தது. '
பள்ளிகளில் உரைகள்
மகாத்மா காந்தி இலங்கையில் புத்தமத இறையியல் சங்கத்தால் நிறுவப்பட்ட பள்ளிகளுக்கும் சென்று அங்குள்ள மாணவர்கள் மற்றும் ஆசிரியர்களிடம் உரையாற்றினார். தனது சொந்த மொழியைத் தவிர வேறு மொழியில் அறிவுறுத்தல்களைப் பெறும் ஒரு நாட்டின் குழந்தைகள் தற்கொலை செய்துகொள்வது உறுதி என்று காலியில் உள்ள மகிந்தா கல்லூரியில் தனது உரையின் போது காந்தி கூறினார்.
கொழும்பு நகரில் உள்ள ஆனந்தா கல்லூரியில் மாணவர்களிடம் உரையாற்றுகையில், பள்ளி குழந்தைகள் மீதான தனது அன்பைப் பற்றி காந்தி பேசினார், மேலும் தனது உரையில் சிலோன் ஒரு ‘அழகான தீவு’ என்றும் குறிப்பிட்டார். கல்லூரியின் ஊழியர்கள், பெற்றோர்கள் மற்றும் குழந்தைகள் ரூ 400.86 நிதியைத் திரட்டி, அந்த பணத்தை மகாத்மா காந்தியிடம் ‘காதி  நன்கொடையாக வழங்கினர். நவம்பர் 18, 1927 அன்று மகாத்மா காந்தி கண்டி தர்மராசா கல்லூரியின் மாணவர்களிடம் உரையாற்றினார். அங்கு புகைப்பிடிக்கும் பழக்கம் பற்றியும் அதை தவிர்த்து விடுவதன் முக்கியத்துவத்தைப் பற்றியும் பேசினார். }}
நூல் விளக்கம்
பகுப்பு:மகாத்மா காந்தி பகுப்பு:1927 நிகழ்வுகள் பகுப்பு:இந்திய–இலங்கை இருதரப்பு உறவுகள்
இராபர்ட் ஹரே (வேதியியலாளர்)
வலது|thumb| இராபர்ட் அரே இராபர்ட் ஹரே (Robert Hare, 17 சனவரி 1781 – 15 மே 1858) ஒரு தொடக்ககால அமெரிக்க வேதியியலாளர் ஆவார்.
வாழ்க்கை வரலாறு
இராபர்ட் ஹரே, பென்சில்வேனியாவின் பிலடெல்பியாவில் 1781 ஆம் ஆண்டு சனவரி 17 ஆம் நாள் பிறந்தார். இவர் 1800-ஆம் ஆண்டிற்குப் பிறகு ஆக்ஸ்போர்டின் எட்வர்ட் டேனியல் கிளார்க்குடன் இணைந்து ஆக்சி-ஹைட்ரஜன் ஊதுகுழாயை உருவாக்கிப் பரிசோதனை செய்தார். இவர் ஹாரியட் கிளார்க்கை மணந்து ஆறு குழந்தைகளைப் பெற்றார். 1802 ஆம் ஆண்டில், ஹேர் அமெரிக்க தத்துவவியல் சங்கத்தின் உறுப்பினராகத் தேர்ந்தெடுக்கப்பட்டார். அவர் 1810 மற்றும் 1812 க்கு இடையிலான காலகட்டத்திலும் மற்றும் 1818 மற்றும் 1847 க்கு இடையிலான காலகட்டத்திலும் பென்சில்வேனியா பல்கலைக்கழகத்தில் பேராசிரியராக இருந்தார். 1820 களில், ஹேர் "மின்சார எரியூட்டி" ஒன்றை உருவாக்கினார். இது ஒரு வகை வேதி மின்கலத்தை உருவாக்கியது. இது அதிவிரைவான மற்றும் திறன்வாய்ந்த எரிதல் வினையை நிகழ்த்த பயன்படுத்தப்படுகிறது. இவர் 1824 ஆம் ஆண்டில்  அமெரிக்க கலை மற்றும் அறிவியல் அகாதெமியில்  ஒரு இணை உறுப்பினராகத் தேர்ந்தெடுக்கப்பட்டார்.
ஹரே 1958 மே 15 அன்று பிலடெல்பியாவில் இறந்தார்
மேற்கோள்கள்
பகுப்பு:1781 பிறப்புகள் பகுப்பு:1858 இறப்புகள் பகுப்பு:அமெரிக்க வேதியியலாளர்கள் பகுப்பு:அமெரிக்கக் கண்டுபிடிப்பாளர்கள் பகுப்பு:அறிவியல் கருவி கண்டுபிடிப்பாளர்கள்
பிரான்க் சார்டர்ஸ்
பிரான்க் சார்டர்ஸ் (Frank Charters, பிறப்பு: சனவரி 17 1884, இறப்பு: சனவரி 25 1953), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1913 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
பிரான்க் சார்டர்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1953 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
இளவேட்டனார்
இளவேட்டனார் சங்க காலத்தில் வாழ்ந்த புலவர்களில் ஒருவர். இவரது பாடல்கள் நற்றிணை, குறுந்தொகை, அகநானூறு, புறநானூறு, திருவள்ளுவமாலை ஆகிய தொகை நூல்களில் காணக்கிடைக்கின்றன.
இவர் மதுரையில் வாழ்ந்தவர். அறுவை வணிகம் செய்தவர். துணி ஆடை பாவும் ஊடையுமாக இருப்பதை அறுத்து, மடித்து அழகாக அடுக்கி வணிகம் செய்தவர். இதனால் அவரை மதுரை அறுவை வாணிகன் இளவேட்டனார் என அழைப்பர்.
திருக்குறளுக்கு "வாயுறை வாழ்த்து" என்னும் பெயர் இவராலேயே ஏற்பட்டது.
இவரின் பாடல்கள்
இளவேட்டனாரின் பாடல்களாவன: (பாடல் எண்கள் குறிக்கப்பட்டுள்ளன)
உசாத்துணை
பகுப்பு:சங்கப் புலவர்கள் பகுப்பு:தமிழர் பொருளாதாரம்
ஆர். ராஜமாணிக்கம்
'''ஆர். ராஜமாணிக்கம்''' (R. Rajamanickam) ஓர் இந்திய அரசியல்வாதி. இவர் முன்னாள் தமிழ்நாட்டின் சட்டமன்ற உறுப்பினர் ஆவார். நாகப்பட்டினம் மாவட்டம் குத்தாலம் ஒன்றியம் பழையகூடலூர் கிராமத்தில் பிறந்தவர். மேலும் இவர் 1977, 1980 மற்றும் 1989 ஆம் ஆண்டு நடைபெற்ற தமிழ்நாடு சட்டமன்ற தேர்தல்களில் திராவிட முன்னேற்றக் கழக வேட்பாளராக குத்தாலம் தொகுதியிலிருந்து தமிழ்நாடு சட்டமன்றத்திற்கு தேர்ந்தெடுக்கப்பட்டார்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:6 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள் பகுப்பு:மயிலாடுதுறை மாவட்ட நபர்கள் பகுப்பு:தமிழக அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள்